

rĪGAS ĀGENSKALNA VALSTS ģimnāzija

Lavīzes iela 2A, Rīga, LV-1002, tālrunis 67612468; 67619028, e-pasts: avg@riga.lv

IEKŠĒJIE NOTEIKUMI

Rīgā

|  |  |
| --- | --- |
| 2025.gada 17.aprīlī | Nr. GVA- 25-4-nts |
|  |  |

**Izglītojamo uzņemšanas kārtība Rīgas Āgenskalna Valsts ģimnāzijā pamatizglītības otrā posma 7.klasē un vispārējās vidējās izglītības programmā 10. klasē 2025./2026. mācību gadā**

Izdoti saskaņā ar Valsts pārvaldes iekārtas likuma 72. panta pirmās daļas 2.apakšpunktu un Vispārējās izglītības likuma 41.panta otro daļu un pārejas noteikumu 58. un 60.punktu

1. **Vispārīgie jautājumi**

1. Noteikumi nosaka kārtību, kādā izglītojamie tiek uzņemti Rīgas Āgenskalna Valsts ģimnāzijas (turpmāk – Ģimnāzija) pamatizglītības otrā posma (7.- 9.klase) izglītības programmā un vispārējās vidējās izglītības klātienes formas programmā (turpmāk – izglītības programmas).

2. Ģimnāzijas 7. klasē uzņem izglītojamo konkursa kārtībā, ja viņš ir nokārtojis vienoto iestājpārbaudījumu matemātikā un, beidzot 6. klasi, gada vērtējumi liecībā nav zemāki par 4 ballēm.

3. Ģimnāzijas 10. klasē uzņem izglītojamo konkursa kārtībā, ja viņš ir nokārtojis vienoto iestājpārbaudījumu matemātikā, kā arī tiek ņemts vērā pamatizglītības sertifikātā norādīto mācību sasniegumu vērtējums latviešu valodā un matemātikā.

4. Komplektējot klases, Ģimnāzija ievēro Rīgas valstspilsētas pašpārvaldes Izglītības, kultūras un sporta departamenta (turpmāk – Departaments) noteikto kārtību.

5. Ja izglītojamais, 9. klasi beidzot, nav kārtojis centralizētos eksāmenus, tad pamatizglītības sertifikātā paredzētie rezultāti tiek aizstāti ar pamatizglītības ieguvi apliecinošajam izglītības dokumentam pievienotajā sekmju lapā norādīto vērtējumu latviešu valodā un matemātikā, izsakot vērtējumu procentuāli, ievērojot Rīgas valstspilsētas pašpārvaldes Izglītības, kultūras un sporta departamenta noteikto skalu:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Balles | 1 | 2 | 3 | 4 | 5 | 6 | 7 | 8 | 9 | 10 |
| % vērtējums | 0 | 10 | 21 | 31 | 41 | 54 | 67 | 77 | 87 | 94 |

**II. Apvienotā iestājpārbaudījuma organizēšana izglītojamo uzņemšanai Ģimnāzijas 7. un 10. klasē**

1. Lai iestātos Ģimnāzijas 7. klasē, pretendentam 2025.gada 26. aprīlī jākārto apvienotais iestājpārbaudījums matemātikā, kuru Departaments organizē visām Rīgas valstspilsētas pašvaldības Valsts ģimnāzijām.
2. Lai iestātos Ģimnāzijas 10.klasē, pretendentam 2025. gada 31. maijā jākārto Departamenta organizēts iestājpārbaudījums matemātikā, kuru Departaments organizē visām Rīgas valstspilsētas pašvaldības Valsts ģimnāzijām.
3. Iestājpārbaudījumu organizēšana un rezultātu paziņošana notiek saskaņā ar Departamenta 2025. gada 8. aprīļa iekšējiem noteikumiem Nr. DIKS-25-11-nts *“Izglītojamo uzņemšanas kārtība vispārējās vidējās izglītības programmā Rīgas valstspilsētas pašvaldības izglītības iestādēs 2025./2026. mācību gadā”* (turpmāk – Iekšējie noteikumi).
4. Informācija par iestājpārbaudījumu organizāciju tiek publicēta Departamenta tīmekļvietnē *izglitiba.riga.lv* un Ģimnāzijas tīmekļvietnē [*https://avg.lv/lv/iestasanas*](https://avg.lv/lv/iestasanas)ne vēlāk kā četras nedēļas pirms iestājpārbaudījuma.
5. Reģistrēšanās iestājpārbaudījumam notiek elektroniski, aizpildot reģistrēšanās anketu Departamenta tīmekļvietnē *izglitiba.riga.lv*. Reģistrēšanās tiek uzsākta ne vēlāk kā trīs nedēļas pirms iestājpārbaudījuma un notiek 14 kalendārās dienas.
6. Iestājpārbaudījuma rezultāti tiek paziņoti piecu darba dienu laikā pēc iestājpārbaudījuma norises, publicējot kodētu pretendentu rezultātu protokola izdruku Departamenta tīmekļvietnē *izglitiba.riga.lv*.
7. **Pieteikšanās konkursam Rīgas Āgenskalna Valsts ģimnāzijā uz 7. un 10.klasi**
8. Ģimnāzijā 7. klasē izglītojamie tiek uzņemti konkursa kārtībā, ņemot vērā matemātikas iestājpārbaudījumā iegūto rezultātu un šo *Noteikumu* 2.punkta prasības, konkursam piesakoties Ģimnāzijas tīmekļvietnē [*https://avg.lv/lv/iestasanas*](https://avg.lv/lv/iestasanas) no 2025. gada 7. maija līdz 2025. gada 13. maijam plkst.10.00. Konkursa rezultātu paziņošana 2025. gada 16. maijā plkst.10.00 tīmekļa vietnē [*https://avg.lv/lv/iestasanas*](https://avg.lv/lv/iestasanas).
9. Pieteikšanās konkursam izglītojamo uzņemšanai 10. klasē notiek no 2025. gada 25. jūnija līdz 2025. gada 30. jūnijam plkst. 10.00, izmantojot Vienotās uzņemšanas 10. klasē e-pakalpojumu portālā [www.latvija.gov.lv](http://www.latvija.gov.lv), likumiskajam pārstāvim reģistrējot pretendentu elektroniskajā datubāzē, esot atbildīgam par sniegto ziņu patiesumu.
10. Piesakoties konkursam uz Ģimnāzijas 10. klasi, pretendents norāda vidējās izglītības programmas kursu komplektu, atzīmējot pirmo un otro prioritāti.
11. Izvēlei Ģimnāzijā tiek piedāvāti šādi četri kursu komplekti:
    1. vispārējās vidējās izglītības programmas valodu un kultūras izpratnes kursu komplekts, kas nodrošina padziļinātu latviešu valodas un literatūras II, svešvalodas II (angļu val.) un vēstures II apguvi un piedāvā specializētos kursus psiholoģijā, 3. svešvalodā, filozofijā, radošajā rakstīšanā un mūzikā;
    2. vispārējās vidējās izglītības programmas matemātikas un inženierzinātņu kursu komplekts, kas nodrošina padziļinātu fizikas II, matemātikas II un svešvalodas II (angļu val.) apguvi un piedāvā specializētos kursus psiholoģijā, diskrētās matemātikas elementos, tehniskajā grafikā un mūzikā;
    3. vispārējās vidējās izglītības programmas matemātikas un dabaszinātņu kursu komplekts, kas nodrošina padziļinātu matemātikas II, ķīmijas II, bioloģijas II un svešvalodas II (angļu val.) apguvi un piedāvā specializētos kursus psiholoģijā, diskrētās matemātikas elementos, tehniskajā grafikā un mūzikā;
    4. vispārējās vidējās izglītības programmas matemātikas un uzņēmējdarbības kursu komplekts, kas nodrošina padziļinātu matemātikas II, sociālās zinātnes (komerczinības) II un svešvalodas II (angļu val.) apguvi un piedāvā specializētos kursus psiholoģijā, uzņēmējdarbības pamatos, diskrētās matemātikas elementos, tehniskajā grafikā un mūzikā.
12. Pretendentu saraksts uz 10.klasi Ģimnāzijā tiek veidots pēc konkursā iegūto punktu kopsummas, kurā iekļauj iestājeksāmena uz Valsts ģimnāzijām rezultātu matemātikā un pamatizglītības sertifikātā norādīto mācību sasniegumu latviešu valodā un matemātikā, pielīdzinot sertifikāta rezultāta vienu procentu vienam punktam.
13. Ja uz vietu izglītības programmas izvēlētajā virzienā 10.klasē pretendē vairāki izglītojamie, kuriem konkursā ir vienāds punktu skaits, priekšroka uzņemšanai ir pretendentam, kuram ir augstāks mācību sasniegumu vērtējums pamatizglītības sertifikātā latviešu valodā un matemātikā.
14. Konkursa rezultāti tiek paziņoti Ģimnāzijas tīmekļa vietnē [*https://avg.lv/lv/iestasanas*](https://avg.lv/lv/iestasanas)2025. gada 1. jūlijā plkst. 10.00, publicējot visu pretendentu sarakstu ar piešķirto e-pakalpojuma kodu un iegūto punktu summu; atjaunoto pretendentu sarakstu publicē 2025. gada 4. jūlijā plkst. 10.00 un, ja nepieciešams, to publicē arī 2025. gada 9. jūlijā plkst. 10.00.
15. **Izglītojamo uzņemšana un dokumentu iesniegšana**
16. Izglītojamo uzņemšanu Ģimnāzijā organizē Uzņemšanas komisija, kuras sastāvu ar rīkojumu apstiprina Ģimnāzijas direktors. Uzņemšanas komisijas darbā ar novērotāja tiesībām drīkst piedalīties Ģimnāzijas padomes ieteiktie vecāku pārstāvji.
17. Ģimnāzijas Uzņemšanas komisijas pienākumi:

20.1. pamatojoties uz konkursa rezultātiem, sagatavo priekšlikumus Ģimnāzijas direktoram izglītojamo uzņemšanai atbilstoši vecāku iesniegumā norādītajai izglītības programmai un izziņo 7. un 10. klases pretendentu Ģimnāzijā uzņemšanas datumu, laiku un iesniedzamo dokumentu sarakstu Ģimnāzijas tīmekļvietnē [*https://avg.lv/lv/iestasanas*](https://avg.lv/lv/iestasanas)*;*

20.2. pretendentiem uz 7. klasi uzņemšana Ģimnāzijā sākas 2025. gada 2. jūnijā plkst. 9.00; pretendentu uz 10.klasi uzņemšana sākas 2025. gada 1.jūlijā plkst.14.00.

1. Ģimnāzijā 7. klasē izglītojamie tiek uzņemti konkursa kārtībā, ņemot vērā matemātikas iestājpārbaudījumā iegūto rezultātu un šo *Noteikumu* 2.punkta prasības, konkursam piesakoties Ģimnāzijas tīmekļvietnē [*https://avg.lv/lv/iestasanas*](https://avg.lv/lv/iestasanas) Ģimnāzijas direktora noteiktajā termiņā.
2. Ģimnāzijā 10. klasē izglītojamie tiek uzņemti konkursa kārtībā, summējot matemātikas iestājpārbaudījumā iegūto punktu skaitu ar pamatizglītības sertifikātā latviešu valodā un matemātikā iegūtajiem procentiem, pielīdzinot vienu procentu vienam punktam.
3. Ja pretendents ir uzņemts citā izglītības iestādē, vecāku pienākums ir atsūtīt atteikumu uz e- pastu [avgskola@gmail.com](mailto:avgskola@gmail.com).
4. Klases tiek komplektētas, ievērojot izglītojamo pamatizglītības programmas un vispārējās vidējās izglītības klātienes formas izglītības programmas ar atbilstošo kursu komplektu izvēli un iegūto punktu skaitu konkursā proporcionāli vietu skaitam klasē.
5. Pēc konkursa rezultātu paziņošanas dokumentu iesniegšana notiek atbilstoši normatīvo aktu prasībām Ģimnāzijas direktora noteiktajā termiņā, kas publicēts Ģimnāzijas tīmekļvietnē [*https://avg.lv/lv/iestasanas*](https://avg.lv/lv/iestasanas)*.*
6. Ja dokumenti direktora noteiktā termiņā nav iesniegti, izglītojamo no attiecīgās izglītības programmas pretendentu saraksta svītro un saskaņā ar konkursa rezultātiem viņa vieta tiek piedāvāta nākamajam pretendentam.

**V. Noslēguma jautājumi**

1. Noteikumi stājas spēkā ar pieņemšanas brīdi.
2. Atzīt par spēku zaudējušiem Ģimnāzijas 07.02.2024. iekšējos noteikumus Nr. GVA-24-1-nts *“Par izglītojamo uzņemšanas kārtību Āgenskalna Valsts ģimnāzijā 2024./2025. mācību gadā”*.

Direktore: I.Ratinīka

Vanaga

67619096